കാര് ജങ്കാറില് കയറ്റുന്നതിനിടെ നിയന്ത്രണംവിട്ട് മറ്റു വാഹനങ്ങളുമായി കൂട്ടിയിടിച്ചു വൈക്കം: ജങ്കാറിലേയ്ക്കു കാര് ഓടിച്ചു കയറ്റിയപ്പോള് മറ്റു വാഹനങ്ങളുമായി കൂട്ടിയിടിച്ചു. അപകടത്തില് ആര്ക്കും പരിക്കില്ല. ഇന്നലെ രാവിലെ വൈക്കം ജങ്കാര് ജട്ടിയില്നിന്ന് ജങ്കാറിലേക്ക് കാര് കയറ്റുന്പോഴായിരുന്നു അപകടം. റോഡില്നിന്ന് ജങ്കാറിന്റെ പ്ലാറ്റ്ഫോമിലേക്ക് അതീവ ശ്രദ്ധയോടെ വാഹനം ഓടിച്ചു കയറ്റിയില്ലെങ്കില് മറ്റ് വാഹനങ്ങളിലും യാത്രക്കാരുടെ ദേഹത്തും വാഹനം തട്ടാനുള്ള സാധ്യത കൂടുതലാണ്. വൈക്കം വെച്ചൂര് റോഡ് പൂര്ണമായി തകര്ന്നതിനാല് 22 കിലോമീറ്റര് ദൂരം ലാഭിക്കാവുന്ന വൈക്കം തവണക്കടവ് ജങ്കാര് സര്വീസിനെ ഭാരവാഹനങ്ങള് അടക്കം ആശ്രയിക്കുകയാണ്. ജങ്കാറില് വാഹനങ്ങള് ഓടിച്ചു കയറ്റുന്നതില് വാഹനമോടിക്കുന്നവരില് പലര്ക്കും പരിചയ കുറവായവതിനാല് ജങ്കാറിലെ ജീവനക്കാര് ജാഗ്രത പാലിക്കണമെന്ന് പോലിസ് നിര്ദ്ദേശിച്ചു.